അമ്മയാണോ കാശണോ വലുത്? ഡയാനയെ മോശക്കാരിയാക്കിയ നെറ്റ്ഫ്ളിക്സ് കരാര് റദ്ദാക്കാന് ഹാരിയോട് ബ്രിട്ടീഷുകാര് പ്രതിഷേധിച്ച് കളം വിട്ട് ജമീമ ഖാന് ലണ്ടന്: സൂര്യനുകീഴിലുള്ള സകല കാര്യങ്ങളേ കുറിച്ചു വാതോരാതെ സംസാരിക്കുന്ന ഹാരിയെന്തേ സ്വന്തം അമ്മയുടെ കാര്യത്തില് വായ് തുറക്കാത്തത്? ബ്രിട്ടീഷ് രാജകുടുംബത്തെ സ്നേഹിക്കുന്നവര് ഒന്നടങ്കം ചോദിക്കുന്നു. നെറ്റ്ഫ്ളിക്സിന്റെ ക്രൗണ് എന്ന ഡ്രാമാ സീരീസില് ഡയാനയെ മോശപ്പെട്ട് ചിത്രീകരിച്ചതില് പ്രതിഷേധിച്ച് നെറ്റ്ഫ്ളിക്സുമായി ഉണ്ടാക്കിയ 112 മില്യണ് പൗണ്ടിന്റെ കരാര് റദ്ദാക്കുവാന് അവര് ഒന്നടങ്കം ഹാരിയോട് ആവശ്യപ്പെട്ടിരിക്കുകയാണ്. മാത്രമല്ല, ഡയാനയുടെ ഉറ്റസുഹൃത്തായ ജമീമ ഖാന് ഇതില് ഈ സീരീസില് നിന്നും പിന്മാറുകയും ചെയ്തു. ഹാരി തന്റെ സ്വന്തം അമ്മയോടുള്ള സ്നേഹവും കടപ്പാടും കാണിക്കേണ്ട സമയമാണിത്. നെറ്റ്ഫ്ളിക്സുമായുള്ള കരാര് വലിച്ചുകീറി ചവറ്റുകൊട്ടയില് ഇടണം രാജകുടുംബത്തിന്റെ ജീവചരിത്രം എഴുതിയ ഏയ്ഞ്ചെല ലെവിന് പറയുന്നു. അതേസമയം ഹാരിയുടേ ജീവചരിത്രമെഴുതിയ ലെവിന് ഇക്കാര്യത്തില് അര്ത്ഥഗര്ഭമായ മൗനം പാലിക്കുകയാണ്. കഴിഞ്ഞവര്ഷമാണ് ഹാരിയുടേയും മേഗന്റെയും പ്രൊഡക്ഷന് കമ്ബനി നെറ്റ്ഫ്ളിക്സുമായി ഡോക്യൂമെന്ററികളും ഫീച്ചര് ഫിലിമുകളും മറ്റും നിര്മ്മിക്കാനുള്ള കരാറില് ഏര്പ്പെട്ടത്. അടുത്ത വര്ഷം നവംബറില് റിലീസ് ചെയ്യാന് ഇരിക്കുന്ന ക്രൗണിന്റെ അഞ്ചാം സീസണില് ഡയാന രാജകുമാരിയുടെ 1997ലെ ദുരന്തമരണത്തിന് മുന്പ് അവരും മക്കളായ വില്യമും ഹാരിയും തമ്മിലുണ്ടായിരുന്ന ബന്ധമാണ് പ്രധാനമായും പ്രതിപാദിക്കുന്നത്. ഹാരിക്ക് ഇത് സഹിക്കാന് കഴിയുമെന്ന് തോന്നുന്നില്ല എന്നാണ് മെജസ്റ്റി മാഗസിന് എഡിറ്ററായ ഇന്ഗ്രിഡ് സിവാര്ഡ് പറയുന്നത്. ഹാരി ഒരുപക്ഷെ നെറ്റ്ഫ്ളിക്സി കരാറില് നിന്നും പുറത്തുവരാന് ആഗ്രഹിച്ചേക്കും പക്ഷെ മേഗന് അതിനു മുതിരുമെന്ന് തോന്നുന്നില്ല എന്നും അവര് പറഞ്ഞു.. ഈ ഷോയില് ഡയാനയെ ചിത്രീകരിച്ചിരിക്കുന്നത് തീരെ ആദരവില്ലാതെയും സഹാനുഭൂതിയോടെയുമല്ല എന്ന കാരണത്താല്, ഇതിന്റെ ഭാഗമായിരുന്ന ജമീമ ഖാന് പ്രൊജക്ടില് നിന്നും പിന്മാറിയതിനെ തുടര്ന്നാണ് ഈ ഡ്രാമാ സീരീസ് ഇപ്പോള് വിവാദത്തിന്റെ നിഴലിലായിരിക്കുന്നത്. തിരക്കഥാകൃത്ത് പീറ്റര് മോര്ഗന്റെ ഉപദേഷ്ടാവായിട്ടായിരുന്നു ഡയാനയുടെ സുഹൃത്ത് കൂടിയായിരുന്ന ജമീമാ ഖാന് ഈ പരിപാടിയോട് സഹകരിച്ചിരുന്നത്. അതോടെ ക്രൗണീല് മാര്ഗരറ്റ് താച്ചറെ അവതരിപ്പിച്ച് എമ്മി അവാര്ഡ് നേടിയ ഗില്ലിയന് ആന്ഡേര്സണ് പ്രൊജക്ടിലേക്ക് തിരിച്ചുവന്നിട്ടുണ്ട്. കഴിഞ്ഞ വര്ഷം സെപ്റ്റംബര് മുതല് ഫെബ്രുവരി വരെ ഖാന് മോര്ഗനുമൊത്ത് പ്രവര്ത്തിച്ചിട്ടുണ്ട്. ഹൃദ്രോഗ വിദഗ്ദനായ ഹസ്നത് ഖാന്, ഡോഡി ഫയദ് തുടങ്ങിയവരുമായി ഡയാനയ്ക്ക് ഉണ്ടായിരുന്ന ബന്ധത്തിന്റെ കഥകളായിരുന്നു ഇക്കാലത്ത് രചിക്കപ്പെട്ടത്. 2019ല് ദീര്ഘകാലമായി തന്റെ സുഹൃത്തായിരുന്ന മോര്ഗന് ആവശ്യപ്പെട്ടതനുസരിച്ചാണ് സീരീസുമായി സഹകരിച്ചതെന്ന് ജമീമ ഖാന് പറയുന്നു. ഇപ്പോള് തന്റെ സംഭാവനകള് എല്ലാം തന്നെ സീരീസില് നിന്നും നീക്കം ചെയ്യണമെന്നും, ക്രെഡിറ്റില് തന്റെ പേര് വെയ്ക്കരുതെന്നുമാണ് അവര് ആവശ്യപ്പെട്ടിരിക്കുന്നത്. വര്ഷങ്ങളോളം തന്റെ സുഹൃത്തായിരുന്ന ഡയാനയുടെ ജീവിതം സഹാനുഭൂതിയോടെ സത്യസന്ധമായി പകര്ത്താനാണ് താന് ആഗ്രഹിച്ചിരുന്നതെന്നും എന്നാല്, കഥ പോകുന്ന രീതി അതിനു തികച്ചും വിരുദ്ധമായതിനാലാണ് താന് പിന്മാറുന്നതെന്നും അവര് അറിയിച്ചു. കുന് ക്രിക്കറ്റ് താരവും പാക്കിസ്ഥാന് പ്രധാനമന്ത്രിയുമായ ഇമ്രാങ്ഖാന്റെ മുന് ഭാര്യയാണ് ജമീമ ഖാന്. നെയൂ സ്റ്റേറ്റ്സ്മാന് എന്ന രാഷ്ട്രീയ മാസികയുടെ അസ്സോസിയേറ്റ് എഡിറ്ററായിരുന്ന ഇവര് അമേരിക്കന് മാസികയായ വാനിറ്റി ഫെയറിനുവേണ്ടി യൂറോപ്പില് പ്രവര്ത്തിച്ചിട്ടുമുണ്ട്. ഇപ്പോള് സ്വന്തമായി ഒരു ഫിലിം പ്രൊഡക്ഷന് കമ്ബനി നടത്തുകയാണ് ഇവര്. Stories you may Like